ট্রেন্ডলাইন খুব সাধারন অ্যানালিসিস হলেও এটা অনেক গুরুত্বপূর্ন। ট্রেন্ডলাইনের আবার সবচেয়ে বেশি অপব্যাবহার করা হয়। যদি ট্রেন্ডলাইন ঠিক করে আকা হয় তাহলে এটা অন্যান্য মেথডের মত প্রাইসের সঠিক ধারা দেখাবে।আমার উপরের চিত্রটা লক্ষ করলেই বুঝবেন কিভাবে ট্রেন্ড আঁকতে হয়। একটি ট্রেন্ড লাইন আঁকতে দুই বা তার অধিক বিন্দু প্রয়োজন। যত বেশি বিন্দু নিয়ে ট্রেন্ড লাইন আঁকা হবে ট্রেন্ড লাইন তত বেশি দৃঢ় বা ভ্যালিড হবে। মাঝেমাঝে ট্রেন্ড লাইন আঁকার জন্য দুইটির বেশি বিন্দু খুঁজে পাওয়া কঠিন। টেকনিক্যাল এনালাইসিসে ট্রেন্ড লাইন খুব গুরুত্বপূর্ণ হলেও সব চার্ট –এ ট্রেন্ড লাইন আঁকা সম্ভব হয় না। মাঝে মাঝে উচ্চ ও নিম্ন বিন্দুগুলোকে যোগ করা খুব কঠিন হয়ে দাড়ায়। মাঝেমাঝে উচ্চ ও নিম্ন বিন্দুগুলো সজ্জিত করে ট্রেন্ড লাইন আঁকা যায় না এবং এক্ষেত্রে ট্রেন্ড লাইন আঁকার চেষ্টা না করাই ভালো। টেকনিক্যাল এনালাইসিস এর সাধারন নিয়ম হল, পরপর দুইটি উচ্চ বা নিম্ন বিন্দু কে যোগ করে ট্রেন্ড লাইন আঁকা এবং ৩য় বিন্দুটি ট্রেন্ড লাইন এর ভ্যালিডেশন নির্ণয় করে। দুর্ভাগ্যক্রমে বেশিরভাগ ট্রেডাররাই ট্রেন্ডলাইন ঠিক করে আকে না আর তারা লাইনগুলোকে নিজের ইচ্ছামত মার্কেটে ফিট করার চেষ্টা করে।